Producerea vaccinurilor, a testelor și a medicamentelor
poate dura mult timp.
Chiar și în situații de criză, cum e cazul Covid-19.
Pentru a asigura tuturor acces rapid,
OMS a elaborat programul EUL, procedura accelerată de utilizare.
Acest videoclip explică cum funcționează EUL.
Înainte să ajungă la oameni, vaccinurile, medicamentele și testele
trebuie să fie evaluate, pentru a ne asigura
că eficacitatea, calitatea și siguranța respectă standardele.
Acest lucru protejează populația de efectele negative
și garantează că produsele fac ceea ce trebuie să facă:
să prevină, să testeze și să trateze bolile.
Însă multe țări nu au resursele necesare
să execute această etapă critică,
întârziind achiziționarea de produse care pot salva viețile
celor care au cea mai mare nevoie.
Provocarea e și mai dificilă când epidemia e nouă,
cum e cazul cu Covid-19.
Produsele medicale pentru Covid-19 trebuie verificate
temeinic, dar și rapid,
pentru a ne asigura că sunt eficiente și sigure.
Pentru a accelera acest proces,
OMS a instituit EUL, procedura accelerată de utilizare,
care evaluează compatibilitatea produselor medicale
în raport de risc versus beneficiu.
În privința testelor,
evaluăm datele de calitate, siguranță și performanță
cu experți independenți.
Mai multe teste Covid-19 au îndeplinit deja cerințele noastre
și sunt destinate pentru utilizare.
Pentru vaccinuri și medicamente,
evaluăm datele din studii clinice
și alte informații despre siguranță, eficacitate și calitate,
și invităm experți de la autoritățile medicale
pentru a le revizui.
Odată ce un vaccin, medicament sau test
e înregistrat pentru utilizare de urgență,
lucrăm cu partenerii și experții noștri pentru a explica beneficiile
și a ajuta în procesul de aprobare în alte țări.
Dar nu ne oprim aici.
OMS va continua să facă verificări periodice ale calității produselor.
Scopul acestora:
de a sprijini țările din întreaga lume
să ofere calitate superioară,
siguranță și eficiență la vaccinuri, teste și medicamente,
cât mai repede și în siguranță.